Yoshihiko Noda

Jošihiko Noda (, g. 1957 m. gegužės 20 d.) – Japonijos politikas, buvęs šalies ministras pirmininkas (2011–2012 m.), finansų ministras (2010–2011 m.), Atstovų rūmų narys (nuo 1993 m.), Demokratų partijos prezidentas (2010–2011 m.)

 Biografija 

Gimė 1957 m. gegužės 20 d. Funabašio mieste, Čibos prefektūroje. Užaugo neturtingoje šeimoje. Baigė Vasedos universitetą. 1993 m. buvo pirmą kartą išrinktas į parlamentą kaip Japonijos naujosios partijos narys. Sekantys rinkimai buvo nesėkmingi. Į politiką sugrįžo 2000 m. kartu su Demokratų partija. Jai užsitikrinus daugumą po 2009 m. rinkimų, tapo finansų viceministru, o kitais metais ir finansų ministru.Profile: Yoshihiko Noda, a fiscal hawk flies into Japan's top post , People's Daily, 2011-08-29 2011 m. vasarą įveikęs varžovą bendrapartietį Banri Kaieda buvo išrinktas ministru pirmininku,Yoshihiko Noda wins Japan leadership race, BBC, 29 August 2011. pareigas oficialiai pradėjo eiti rugsėjo 2 d. Šį postą paliko 2012 gruodžio 26 d. po Demokratų partijos pralaimėjimo Atstovų rūmų rinkimuose.

 Politinė veikla 

2005 m. Noda kritikavo tuomečio Japonijos premjero Junichiro Koizumi pareiškimą, kuriame A klasės karo nusikaltėlius pavadino „karo nusikaltėliais“, tačiau pagyrė jo apsilankymą Jasukunio šventykloje, skirtoje Japonų kariams, kovojusiems antrajame pasauliniame kare. Per Japonijos kapituliacijos metines 2011 m. rugpūčio 15 d. Noda pareiškė, kad Sąjungininkų nuteisti A klasės karo nusikaltėliai, jo požiūriu, teisiškai nebuvo karo nusikaltėliai, tokiu pareiškimu supykdydamas nuo Japonijos imperijos nukentėjusias kaimynines šalis.

Tapęs ministru pirmininku Noda palaikė branduolinės energijos atsisakymo siekius, Japonijos dalyvavimą Partnerystės abipus Ramiojo vandenyno (, TPP) derybose, PVM didinimą nuo 5 iki 10 %.

 Šaltiniai 

Kategorija:Japonijos ministrai pirmininkai
Kategorija:Japonijos finansų ministrai
Kategorija:Japonijos Atstovų rūmų nariai